Saksikan Dendam Seorang Isteri Di Saluran Astro Prima Bermula 21 Mac Ini
Drama bersiri ‘Dendam Seorang Isteri’ yakni hasil terbitan Radius One Sdn. Bhd. memaparkan elemen women empowerment dengan tunjang penceritaan berlandaskan kisah seorang wanita yang dikhianati bangkit untuk membalas dendam terhadap pelakunya. Kekuatan naratif watak utama pastinya bakal merubah penceritaan stereotaip wanita yang sering kali dijadikan mangsa keadaan dan bergantung harap terhadap watak-watak lelaki untuk diselamatkan. Penceritaan menerusi 80 episod ini mengisahkan Amira seorang isteri yang taat kepada seorang suami playboy bernama Harris. Dalam pergolakan rumah tangga mereka termasuk campur tangan ibu mertua, Amira menjadi mangsa khianat oleh kekasih suaminya, Kirana. Bermulalah rancangan Harris dan Kirana untuk membunuh Amira yang sebenarnya sedang mengandung. Adakah plot yang dirancang berjaya ataupun bakal berpaling tadah dengan kehadiran Neelisa? Drama yang memperkasakan watak wanita ini mengangkat dua orang pelakon wanita hebat yakni Fasha Sandha sebagai Amira/Neelisa dan Nad Zainal sebagai Kirana yang bakal menarik perhatian para penonton terutamanya golongan wanita moden dan berkerjaya. Drama ‘Dendam Seorang Isteri’ merupakan arahan sutradara-sutradara muda yang berbakat besar, Nizam Zakaria dan Uchee Fukada serta turut didukung oleh barisan pelakon hebat seperti Wan Raja, Aidit Noh, Roy Azman, Ziema Dina dan Dian P.Ramlee. Drama ‘Dendam Seorang Isteri’ akan ditayangkan pada setiap hari Isnin hingga Jumaat, jam 6.00 petang mulai 21 Mac 2022 secara eksklusif di saluran Astro Prima (105) serta turut boleh distrim menerusi On Demand dan aplikasi Astro GO untuk pilihan yang lebih fleksibel. setiap hari Isnin hingga Jumaat, jam 6.00 petang mulai 21 Mac 2022 